Document ID: 31998R0782

19980407
Regulamentul (CE) nr. 782/98 al Consiliului
din 7 aprilie 1998
de modificare a Regulamentului (CE) nr. 1626/94 de adoptare a unor măsuri tehnice de conservare a resurselor de pește în Marea Mediterană
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 43,
având în vedere propunerea Comisiei [1],
având în vedere avizul Parlamentului European [2],
având în vedere avizul Comitetului Economic și Social [3],
întrucât, în conformitate cu articolul 2 din Regulamentul (CEE) nr. 3760/92 al Consiliului din 20 decembrie 1992 privind instituirea unui sistem comunitar al pescuitului și acvaculturii [4], obiectivul general al politicii comune a pescuitului este protecția și conservarea resursele acvatice maritime vii;
întrucât, la cea de-a zecea sesiune extraordinară de la San Sebastiàn (Spania), care a avut loc între 22 și 29 noiembrie 1996, Comisia internațională pentru conservarea tonidelor din Atlantic (CICTA) adoptă două recomandări privitoare la pescuitul tonului roșu în Mediterana; întrucât CICTA a recomandat, de asemenea, anumite norme specifice privitoare la dimensiunile de descărcare minime pentru tonul roșu; întrucât toate aceste recomandări au fost stabilite pe baza unui aviz științific;
întrucât, în cadrul obligațiilor internaționale ale Comunității și având în vedere aderarea Comunității la CICTA, este necesară punerea în aplicare a acestor recomandări pentru a se evita o presiune excesivă a activităților de pescuit asupra stocurilor de ton roșu;
întrucât Regulamentul (CE) nr. 1626/94 [5] trebuie modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1626/94 se modifică după cum urmează:
1. Se inserează articolul următor:
"Articolul 3a
(1) Se interzice pescuirea tonului roșu cu plasa turnantă în perioada 1-31 august.
(2) Se interzice utilizarea avioanelor sau elicopterelor în sprijinul operațiunilor de pescuit a tonului roșu în perioada 1-30 iunie."
2. În anexa IV:
- textul de mai jos înlocuiește elementele respective:
Specia | Dimensiunea minimă |
"Thunnus Thynnus | 70 cm sau 6,4 kg [6] |
- nota de subsol precedentă (**) devine nota de subsol (***).
Articolul 2
Prezentul regulament intră în vigoare a doua zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 7 aprilie 1998.

Labels: 20
6